Gazmend Freitag

Gazmend Freitag (lindur më 25 maj 1968 në Pataçan të Poshtëm) është piktor shqiptar nga Kosova.

Shkollën e mesme e mbaroi në Prizren në vitin 1987, ndërsa mbas dy semestrave studimi në fakultetin juridik në Prishtinë, më 1990 u zhvendos në Gjermani. Nga viti 2004 jeton dhe vepron në Linz, Austri. Në vitin 2013 studioi në drejtimin Nudo në Universitetin e Arteve në Linz te profesoresha Annelies Oberdanner. U bë i njohur ndërkombëtarisht me pjesëmarrjen e tij në Biennalin e parë në Verona, Itali.

 Veprat
Veprat e Gazmendit janë ekspozuar kryesisht në Vjenë dhe Linz të Austrisë si dhe në vende të tjera të Evropës si Itali dhe Sllovaki. Vepra që ka arritur njohje dhe vlerësim më të lartë është "Baresha", me të cilën artisti u prezantua në Biennalin e Parë në Verona, Itali, dhe që është pjesë e katalogut të saj. 

Gazmend Freitag është një artist bashkëkohor me origjinë shqiptare, i cili pikturon motive realiste, në piktura me vaj në pëlhurë me ngjyra të gëzuara ose vizaton portrete me laps, shkumës apo tush. Me keto teknika ai përpunon dhe riprodhon kujtimet që ka në vendlindjen e tij, natyrën, njerezit e saj dhe i ndërlidh keto më jetën e tij të sotshme. 

Arti i Gazmend Freitag buron poashtu edhe nga përvoja e tij si shqiptar kosovar në diasporë gjatë kohës së luftërave në Ballkan në vitet e 90-ta, ajo, që e detyroi Gazmendin, që në vitin 1990 të largohet nga vendlindja e tij Kosova dhe të marr rrugën e arratisjes, fillimisht për në Gjermani, për të kaluar më vonë për në Austri, ku në vitin 2013 vijoi studimet në drejtimin e artit nudo, kryesuar nga Annelies Oberdanner në Universitetin e Arteve në Linz. Gazmendi përvojen e tij të vuajtjes të një të perndjekuri nga vendlindja e ndanë me shumë refugjatë të të sotshmës.

Veprimtaria e Gazmend Freitag përfshinë portrete të personaliteteve të shquar, si të vjetër ashtu edhe të rinjë, portrete të personave të dashur, akte nudo, skena të jetës së përditshme në qytetet me të cilët ai është i lidhur shpirtërisht, sikur Prizreni apo Linz-i i Austrisë, ku ai sot jeton dhe vepron.

Artisti pikturon me stilin e klasicizmit bashkëkohor, i cili midis impresionizmit dhe ekspresionizmit krijon një formë të re të realizmit modern, kështu që Gazmend Freitag sot mund të definohet si një artist nga të mëdhenjtë të artit ndërkombëtar bashkëkohor. Freitag njeh mirë sekretet figurative dhe i shfrytezon këto për të krijuar vepra fascinuese. Ai paraqet bukur emocionet që i merr nga rrethi i tij dhe i përhap ato në dimenzione elegante, përderisa kompozicionet e tij rrezatojnë romantikë, idilizëm natyre dhe hare të jetës.

Ekspozitat
 2008 Ekspozitë kolektive në Peuerbach, Austri
 2008 Ekspozitë kolektive në „Atrium“ në Bad Schallerbach, Austri
 2013 Ekspozitë personale në Galerinë- halle në Linz, Austri
 2013 Ekspozitë kolektive në Cafë Kronberg në Scharten, Austri
 2013 Ekspozitë kolektive në shkollën e lartë të artit në Vjenë, Austri 
 2013 Ekspozitë kolektive „European Art Fest“ në Linz, Austri
 2014 Ekspozitë personale në Osteria Allore në Vjenë, Austri
 2014 Pjesëmarrjen në Biennalin e parë në Verona, Itali
 2014 Ekspozitë kolektive në shkollën e vallëzimit Roman E. Swabek në Vjenë, Austri
 2014 Ekspozitë kolektive në Galerinë e Radiotelevizionit në Bratisllava, Sllovaki
 2014 Ekspozitë kolektive në Cafe Club Internacional C.I. në Vjenë, Austri
 2015 Ekspozitë kolektive në Hotel Hillinger në Vjenë, Austri
 2015 Ekspozitë kolektive në “Imagine…” Cafe-Bar Bebop në Vjenë, Austri
 2015 Ekspozitë kolektive në Ambasadë e Shqipërisë në Vjenë, Austri
 2015 Ekspozitë kolektive në Seed Design në Vjenë, Austri
 2015 Ekspozitë kolektive Art Salon 2015 në Galerinë Artopia në Vjenë, Austri
 2015 Ekspozitë personale në SVA në Vjenë, Austri
 2016 Ekspozitë personale në Xi Cafe & Bar në Vjenë, Austri
 2016 Ekspozitë kolektive në shkollën e vallëzimit Roman E. Swabek në Vjenë, Austri.
 2016 Ekspozitë kolektive në Ambasadë e Shqipërisë në Vjenë, Austri

 Referime 

Lidhje të jashtme
 – në gjermanisht
Gazmend Freitag në wikiart.org

Kategoria:Biografi shqiptare
Kategoria:Piktorë shqiptarë
Kategoria:Njerëz që jetojnë
Kategoria:Lindje 1968
Kategoria:Njerëz nga Prizreni
Kategoria:Piktorë kosovarë
Kategoria:Shqiptarë në Austri